kardosdrur/scandi-wiki huggingface dataset:
Den hvide Djævel

Den hvide Djævel er en dansk stumfilm fra 1916, der er instrueret af Holger-Madsen efter manuskript af Carl Th. Dreyer. Filmen er baseret på Honoré de Balzacs roman Splendeurs et misères des courtisanes, der udkom i fire dele fra 1838 til 1847.

Handling 
Den berygtede storforbryder Jacques Collin - kaldet "Den hvide Djævel" - som i nogen tid har siddet indespærret i et tugthus udenfor Paris, har i al stilhed forberedt sin flugt. Endelig en dag finder han tidspunktet belejligt, og så omhyggeligt har han forstået at afveje risiko og chancer, at han uden at møde hindringer når udenfor tugthusets mure. Aldrig så snart føler han sig atter fri, før hans evigt arbejdende forbryderhjerne pønser på nye misgerninger. På samme tid rejser den unge advokat Charles Herveau til Paris i ærinde for en af sine klienter. Undervejs holder han rast i en landsbykro. Her ser Jacques Collin ham og føler rent instinktivt, at her tilbyder sig mulighed for et kup.

Efter at have myrdet advokaten i en skov, skjuler Collin liget i en grøft og slår sig sammen med håndlangeren, Paccard. Nogle dage senere møder Collin en mand, der ligner den advokat, han tog af dage, så meget, at det næsten ikke bør være muligt. Nu udtænker Collin en snedig plan. I advokatens lomme fandt han et brev fra den klient, i hvis ærinde han rejste. Collin vil nu bruge manden, der ligner advokaten på en prik, til at få fingre i de aktier, som brevet proklamerer er i den bekendte bankier, baron de Nucingens, besiddelse.

Bankieren tager intetanende imod advokatens dobbeltgænger, Lucien, og præsenterer ham endda for sin datter, hvis sarte kvindesjæl er uberørt som den nysudfoldede roses blad. De to forelsker sig med det samme, og otte dage senere ankommer Lucien for at hente aktierne. Han skynder sig med dem til Collin, der straks går i banken for at løse dem til kontanter. Skæbnen vil imidlertid, at baron de Nucingen netop da befinder sig i selvsamme bank. Collin bliver opdaget og trængt op i en krog. Her vælger han at tage sig af dage. Politiet forsøger efterfølgende at finde frem til Lucien men når for sent frem til baronens palæ. Lucien vil dø midt i sin lykke, og lovens håndhævere finder ham som lig.

Medvirkende 
 Svend Kornbeck - Jaques Collin, kaldet Den hvide djævel
 Carlo Wieth - C. Herveau, advokat og L. de Rupembré
 Johannes Ring - Bankier, Baron de Nucingen
 Gerd Egede-Nissen - Clotilde, baronens datter
 Gerda Christophersen - Asia
 Moritz Bielawski - Paccard
 Carl Schenstrøm

Referencer

Eksterne henvisninger 
 

Carl Th. Dreyer
Stumfilm fra Danmark
Danske film fra 1916
Dødsridtet

Dødsridtet er en dansk stumfilm fra 1912, der er instrueret af Rasmus Ottesen efter manuskript af Carl Th. Dreyer.

Handling 
Kate Holborn er ung, smuk og uafhængig og fører en behagelig tilværelse på sin elegante villa i udkanten af byen. Hun lever et temmelig stille liv, der kun en gang imellem bliver afbrudt af hendes to veninder, der har fulgt hende trofast i hendes ungpigetilværelse, ægteskab og enkestand. En dag kommer Kate ved et tilfælde op til en af byens største fotografer, og her fængsles hun stærkt af et portræt af en ung, smuk mand, der findes i fotografens udhængsskab. Hun tager fotografiet med sig hjem, men derved kommer uhyggen og uroen ind i Kate Holborns liv.

Den unge mand, hvis billede har gjort så stærkt indtryk på Kate, er den farlige og listige tyv, Jack Morton; den mest frygtløse og dristige bandit nogen storstad endnu har udklækket. Samme aften Kate har sikret sig Jack Mortons billede, sender hun et perlehalsbånd til reparation hos sin guldsmed, men her indtræffer det mærklige uheld, at smykket sporløst forsvinder. Kate iler ned til juvelereren, og her træffer hun Jack Morton, der har fundet det forsvundne smykke i en paraply.

Nogen tid efter er Jack Morton en hyppig gæst i Kates hjem, og der bliver talt om den unge mands hyppige besøg i den smukke enkes hus. Ingen aner endnu uråd om Jack Mortons sande jeg. Lykken og den vågnende kærlighed gør imidlertid Jack Morton for dristig, og juveltyveriet har endelig givet øvrigheden det rette spor. Da politiet når ham, lykkes det Jack at flygte, og han kommer i sidste øjeblik om bord i en ballon - i foreløbig sikkerhed.

Nogen tid efter finder Kate og Jack Morton sammen igen, og Kate har besluttet, at hun ville være sammen med ham trods hans kriminelle færden. De flygter sammen til hest fra politiet og når om bord på et dampskib. Herfra springer Jack Morton på hesteryggen ud i bølgerne og undslipper med nød og næppe. Jagten fortsætter til lands, og ved en gabende kløft standser Jack - han vil forsøge det sidste ridt for friheden. Det bliver hans sidste ridt; da politiet endelig når kløften, finder de kun et lemlæstet lig og en sørgende kvinde.

Medvirkende 
 Richard Jensen - Jack Morton, tyv
 Gudrun Houlberg - Kate Holborg, ung enke
 Olaf Fønss - Stacy Black
 Rasmus Ottesen - Politibetjent
 Valdemar Møller - Skibskaptajn
 Emilie Sannom
 Stella Lind
 Emilie Smith

Referencer

Eksterne henvisninger 
 

Carl Th. Dreyer
Stumfilm fra Danmark
Danske film fra 1912
Lydia

Lydia er en stumfilm instrueret af Holger-Madsen efter manuskript af Carl Th. Dreyer.

Handling 
Den unge Karl Fribert indtager en betroet stilling som prokurist i Alexis Brenges gamle, velansete bank, og chefen, der sætter stor pris på ham, overvælder ham med tillidshverv. Lykken synes i det hele taget at tilsmile Fribert. Han er hemmeligt forlovet med den yndige frøken Gudrun, der også arbejder på Brenges kontor. Men så sker der noget, som lægger den unge mands liv øde, og i sin egen ulykke river han tre andre menneskeskæbner med sig.

Referencer

Eksterne henvisninger 
 

Film instrueret af Holger-Madsen
Stumfilm fra Danmark
Danske film fra 1918
Carl Th. Dreyer
Chatollets Hemmelighed

Chatollets Hemmelighed er en dansk stumfilm fra 1913, der er instrueret af Hjalmar Davidsen efter manuskript af Carl Th. Dreyer.

Handling 
Grevinde de la Garde ligger på sit dødsleje. Da rejser hun sig - hendes blik er stift rettet mod det gamle chatol - hun vakler fra sengen henimod det. Men inden hun når sit mål, falder hun om og drager sit sidste suk. Grevindens nevø, kammerjunker v. Høfft, har fulgt retningen af hendes blik og sendt det gamle chatol et kritisk øjekast. Han har aldrig - og heller ikke nu - kunnet opdage noget mærkeligt ved dette ærværdige møbel, men beslutter dog nu ikke at tabe det af sigte. 

Da auktionen over grevinde de la Gardes efterladenskaber nogen tid senere finder sted, møder han derfor op for at købe det gamle chatol. Har han først fået det indenfor sine vægge, lykkes det ham vel - tænker han - at aflure det den hemmelighed, hans tante har taget med sig i graven. På den samme auktion træffer han imidlertid sin officerskammerat Arthur Fang, der viser sig at være interesseret liebhaver til det gamle chatol.

De to kammerater byder hinanden over, og det bliver Fang, der går af med sejren. En dag sidder Fang ved det gamle chatol. I tanker giver han sig til at pille ved en knap, som han hidtil næppe nok har lagt mærke til. Da glider pludselig en hemmelig skuffe frem, og i den finder han et dokument skrevet af grevinde de la Garde, hvori der står, at han er et uægte barn af afdøde. Såfremt han melder sig i tide, er han universalarving.

Referencer

Eksterne henvisninger 
 

Stumfilm fra Danmark
Danske film fra 1913
Juvelerernes Skræk

Juvelerernes Skræk er en dansk stumfilm fra 1915, der er instrueret af Alexander Christian efter manuskript af Carl Th. Dreyer.

Handling 
En frygtelig forbryder hærger byen dobbelt frygteligt, fordi han intet sted efterlader noget spor, der kan give politiet nogetsomhelst vink med hensyn til, hvem han er, hvordan han ser ud, eller hvor han opholder sig. Han har dynget forbrydelse på forbrydelse, uden at politiet er nået et skridt videre. Ved hver forbrydelse har gerningsmanden efterladt en mærkelig hilsen; aftrykket af en skelethånd. I erkendelse af at stå magtesløs overfor denne uhyggelige modstander, tilkalder politiet den berømte privatdetektiv Tom Atkins.

Bag psedonymet "Skelethånden" skjuler sig en inder, der fornylig er kommen til byen og under navnet John Vermiel bebor et palæ i et af byens fornemste kvarterer. I palæets bagside har Vermiel ladet indrette en hemmelig udgang, så at han ad denne vej kan slippe til og fra sit tilflugtssted. Da Vermiel erfarer, at privatdetektiven er tilkaldt, udtænker han en plan, og det lykkes af fange detektiven i en udspekuleret fælde. I sidste øjeblik undslipper detektiven sin dødsfælde og kan nu koncentrere sig om at fange Vermiel.

Da detektiven lå bundet i kælderen under Vermiels palæ, overhørte han, at Vermiel vil holde et møde på et gammelt teglværk. Detektiven klæder sig ud som vagabond og skjuler sig under tagspærene - og erfarer til mødet, at Vermiel planlægger at plyndre en af byens største juvelererforretninger. Vermiel opdager nu 'vagabonden' men gennemskuer ikke hans forklædning. Han føler sig dog ikke sikker og beder et par håndlangere holde øje med ham. Detektiven laver et optrin og kommer med en politidroske på stationen. Her kan han tage forklædningen af sig og fortælle om Vermiels planer. Vermiel kommer nu i politiets varetægt, men glæden varer kun kort, thi en halv time efter, at John Vermiel er bleven lukket ind i sin celle, er det allerede lykkedes ham at flygte, og jagten kan begynde forfra.

Medvirkende 
 Aage Hertel - John Vermiel, "Skelethaanden"
 Alf Blütecher - Tom Atkins, detektiv
 Frederik Jacobsen - Burns, opdagelsespolitiets chef
 Aage Lorentzen
 Peter Jørgensen

Referencer

Eksterne henvisninger 
 

Carl Th. Dreyer
Stumfilm fra Danmark
Danske film fra 1915
Den flyvende Cirkus

Den flyvende Cirkus er en dansk stumfilm fra 1912, der er instrueret af Alfred Lind efter manuskript af ham selv og Carl Dumreicher.

Handling 
Sensationsfilm med et kærlighedsdrama mellem en borgmesterdatter og en omrejsende cirkusartist. Filmens socialt problematiserede kærlighedshistorie træder i baggrunden, men løses også, i kraft af de spændingsbaserede scener i et brændende hus, linedans til et kirketårn, samt indfangning af en undsluppen kvælerslange.

Referencer

Eksterne henvisninger 
 

Dramafilm fra Danmark
Stumfilm fra Danmark
Danske film fra 1912
Pumaens datter

Pumaens datter er en film instrueret af Ulf Hultberg efter manuskript af Bob Foss, Åsa Faringer, Ulf Hultberg.

Handling 
Politisk drama om en pige fra Guatemala, der overværer en massakre, hvorunder hendes bror forsvinder. Efter at være flygtet med sine forældre til Mexico beslutter hun med stor fare for sit liv at tage tilbage til Guatemala for at finde ud af, hvad der er sket med hendes bror.

Referencer

Eksterne henvisninger 
 

Film fra Danmark (administrationskategori)
Spillefilm fra Danmark
Danske film fra 1994
Lærerinden

Lærerinden (originaltitel Lust och fägring stor) er en svensk dramafilm instrueret af Bo Widerberg, der også skrev manuskriptet.

Handling 
Bo Widerberg vender tilbage til scenen for sine første filmtriumfer, Malmøs arbejderklassekvarterer under Den 2. Verdenskrig, med denne brede familie- og miljøskildring, der dog fokuserer specielt på en klassisk dreng-bliver-voksen historie. 15-årige Stig forelsker sig i sin 37-årige lærerinde. Et erotisk forhold indledes. Som hun så slutter skødesløst, mens Stig må stå som taberen.

Referencer

Eksterne henvisninger 
 

Svenske film fra 1996
Dramafilm fra Sverige
Sorgenfri (film)

Sorgenfri er en dansk gyserfilm instrueret af Bo Mikkelsen efter manuskript af Bo Mikkelsen. Filmen havde premiere d. 31. marts 2016. Ekko kaldte den for Danmarks første zombiefilm. Flere anmeldere hæftede sig dog ved, at filmen var dømt til at floppe, da den kun blev vist i fire biografer over hele landet, og at den kun 14 dage efter premieren var tilgængelig på TDCs streamingtjeneste.

Handling 
Vi følger en familie på fire i den idylliske forstad Sorgenfri. Familiens liv tager en drastisk ændring, da en mystisk virus bryder ud i byen. Pludselig handler det om rå overlevelse, og spørgsmålet er om vores families sammenhold er stærkt nok til at klare sig igennem krisen.

Modtagelse 
Filmen fik en blandet modtagelse. Politiken gav fem ud af seks hjerter og kaldte den for "den bedste danske gyserfilm siden Ole Bornedals Nattevagten", Ekstra Bladet, Berlingske Tidende og Film.dk gav alle fire ud af seks stjerner. Jyllands-Posten gav middelkarakteren tre ud af seks stjerner mens både BT og Jakob Stegelmann i filmmagasinet Ekko kun gav to ud af seks stjerner.

Medvirkende 
 Troels Lyby som Dino
 Mille Dinesen som Pernille
 Mikael Birkkjær som Casper
 Marie Hammer Boda som Sonja
 Benjamin Engell som Gustav
 Therese Damsgaard som Anna
 Diana Axelsen som Dorte
 Rita Angela som Elna
 Ella Solgaard som Maj

Referencer

Eksterne henvisninger 
 

Danske film fra 2016
Spillefilm fra Danmark
Gyserfilm fra Danmark
Kald mig bare Aksel

Kald mig bare Aksel er en dansk spillefilm fra 2002, der er instrueret af Pia Bovin efter manuskript af Bo hr. Hansen.

Handling 
Aksel vil være muslim. Han er en 11-årig, pæredansk dreng, som bor alene med sin mor og storesøster. Faderen drikker og glemmer sine aftaler med ham, og knægten er i stedet begyndt at se op til kvarterets seje indvandrerdrenge med guldkæder og fede biler. Sammen med de jævnaldrende piger, Fatima og Annika, bruger Aksel sin efterårsferie på at forberede et melodi grandprix i fritidsklubben og på at finde ud af, hvordan han rent faktisk bliver muslim.

Medvirkende 
 Adam Gilbert Jespersen - Aksel
 Nour Abou El-Foul - Fatima
 Nadia Bøggild - Annika
 Sarah Boberg - Susanne, Aksels mor
 Jesper Lohmann - Richard, Aksels far
 Petrine Agger - Charlotte, Annikas mor
 Henrik Noél Olesen - Per, Annikas far
 Sara Bovin - Mia, Aksels søster
 Abdel Mahmoud - Ali, Fatimas bror
 Imad Abou El-Foul - Jamal, Fatimas far
 Zeinab Chour - Leila, Fatimas mor
 Raid Sabbah - Imamen
 Murad Mahmoud - Accem
 Nadim Mahmoud - Mustafa
 Petrine Agger - Charlotte
 Knud Pehrson - Varmemester
 Saad Baqer - Onkel
 Alma Khader El-Foul - Leilas søster
 Joumana Maarouf - Leilas svigerinde
 Mo Rabin - Leilas svoger
 Fatima Abou El-Foul - Fatimas kusine
 Adam Khader - Fatimas fætter
 Frank Thiel - Pædagog, Lars
 Iben Kellermann - Pædagog, Kirsten
 Nizar El-Foul - Assistent i shawarmabar
 Pele Yildiz - Butiksindehaver
 Toto Hamade - Jury
 Daniel Romeo Baltzer - Jury
 Mohammed Mechlawi - Jury
 Ronnie Bjørstrup - Jury
 Morten Christiansen - Jury
 Mahmoud Katamato - Jury
 Hassan Abou El-Foul - Mia og Alis ven #1
 Jonas Khader - Mia og Alis ven #2
 Harris Siddiqi - Mia og Alis ven #3
 Jesper Olsen - Mia og Alis ven #4
 Nasser Lootah - Mia og Alis ven #5
 Ahmed El-Foul - Mia og Alis ven #6
 Christina Düsterdich - Mia og Alis ven #7
 Daniel Christiansen - Mia og Alis ven #8
 Anders Krumphardt - Mia og Alis ven #9
 Signe Taarnberg - Mia og Alis ven #10

Referencer

Eksterne henvisninger 
 

Børnefilm fra Danmark
Danske film fra 2002
H.C. Andersen og den skæve skygge

H.C. Andersen og den skæve skygge er en film instrueret af Jannik Hastrup efter manuskript af Bent Haller.

Handling 
Allerede som dreng bliver den mærkelige Hans Christian klar over, at hans skygge ikke bare er en skygge, men en side af ham selv. En mørk og uregerlig side. Den er ikke underlagt snærende bånd, men følger sin egen sande natur, hvorved den skaber højst ubehagelige situationer for ham.

Referencer

Eksterne henvisninger 
 

Film fra Danmark (administrationskategori)
Værker om H.C. Andersen
Animationsfilm fra Danmark
Danske film fra 1998
Red Road

Red Road er en film instrueret af Andrea Arnold efter manuskript af Andrea Arnold.

Handling 
Jackie arbejder i et overvågningsfirma i den skotske by Glasgow. Hun tager sit arbejde meget alvorligt og lever et stille og kontrolleret liv. Men under facaden gemmer hun på en stor sorg. En dag dukker en mand fra hendes fortid op på en af overvågningsskærmene. Det står hurtigt klart, at hun er nødt til at konfrontere ham og gøre fortidens regnskab op.

Referencer

Eksterne henvisninger 
 

Film fra Danmark (administrationskategori)
Spillefilm fra Danmark
Danske film fra 2007
Ækte vare (film)

Ækte vare er en film instrueret af Fenar Ahmad efter manuskript af Anders Ølholm.

Handling 
Mikael er vokset op i Brøndby Strand. Sammen med Tariq, Samir og Eddy har han en drøm om at leve af at rappe og lave musik. De er et sammentømret crew, som holder sammen og forsvarer hinanden for enhver pris. Mikael er gruppens talent, og mere seriøs end de andre. Det får den ældre etablerede rapper, Apollo, øje på. Han har brug for hjælp til et comeback og hyrer Mikael til at skrive sine sange. Mens Apollo præsenterer Mikael for musikverdens søde liv med fester, damer og tours, begynder vennerne at betvivle Mikaels loyalitet. Samtidig begynder Apollo at forstå, at Mikaels talent er langt større end hans eget - og Apollo er på ingen måde interesseret i at lade Mikael træde i forgrunden. Men ægte talent er svært at holde nede og opgøret er uundgåeligt.

Modtagelse 
Soundvenues anmelder, Jacob Ludvigsen, gav filmen fire ud af seks mulige stjerner, hvilket Ekkos anmelder, Nikolaj Mangurten Rubin, også gav.

Referencer

Eksterne henvisninger 
 

Spillefilm fra Danmark
Danske film fra 2014
Dansksprogede film
Film instrueret af Fenar Ahmad
Antboy: Den Røde Furies hævn

Antboy: Den Røde Furies hævn er en dansk børnefilm fra 2014 instrueret af Ask Hasselbalch efter manuskript af Anders Ølholm. Det er efterfølgeren til filmen Antboy, som er baseret på Kenneth Bøgh Andersens børnebogsserie af samme navn. Den Røde Furies hævn er en ny historie af manuskriptforfatter Anders Ølholm og er ikke baseret på Andersens bøger, men bruger dog visse karakterer og elementer fra bøgerne.



Handling 
Antboy er mere populær end nogensinde, efter han har besejret Albert Gæmelkrå aka superskurken Loppen, der tilbringer sine dage i en celle på Dragsbrogs sindssygeklinik. Pelle, der nu er fyldt tretten, nyder livet som superhelt. Hans største ønske er at blive kæreste med veninden Ida, men det er ikke så let. For nu står myredrengen pludselig overfor en endnu mere skrupelløs rival, nemlig Anti-Christian - den nye dreng i skolen, der ikke skyer nogen midler for at stjæle Ida. Og, som om det ikke er nok, er Pelle også hjemsøgt. Antboy og Wilhelm tror først, at der er et spøgelse, der er på spil. Men det viser sig hurtigt, at det er en ny superskurk, der har meldt sig på banen. Genre: Adventure, superhelte, familiefilm.

Se også 
 Figurer i Antboy

Kilder

Eksterne henvisninger 
 

Film fra Danmark (administrationskategori)
Familiefilm fra Danmark
Børnefilm fra Danmark
Danske film fra 2014
Antboy
Robertprisen for årets børne- og familiefilm
Dansksprogede film
Hvid nat

Hvid nat er en dansk spillefilm fra 2007, der er instrueret af Jannik Johansen efter manuskript af ham selv og Anders Thomas Jensen.

Morten Grunwald modtog Bodilprisen for bedste mandlige birolle i 2008 for sin rolle som Jacob Nymann.

Handling 
Den succesfulde ejendomshandler Ulrich Nymann har afsluttet endnu en indbringende handel. Som belønning tager Ulrich kollegaerne med i byen. De ender på en bar, hvor Ulrich under et skænderi skubber til fulderikken Allan, der falder så uheldigt, at han dør. Allan efterlader kone og 2 børn og en lille lejlighed i København NV. Ulrich har dårlig samvittighed og tager turen til NV. Det bliver starten på en tur, der vender op og ned på Ulrichs tilværelse. Da han er længst nede, får han hjælp fra en højst uventet kant.

Medvirkende 
 Lars Brygmann - Ulrich Nymann
 Anne Sofie Byder - Camilla Nymann
 Morten Grunwald - Jacob Nymann
 Nicolas Bro - Bertel Nymann
 Rikke Louise Andersson - Karina Nielsen
 Sarah Boberg - Sanne
 Jonatan Tulested - Jonas
 Ida Marie Folmann - Ida
 Jacob Ulrik Lohmann - Allan
 Henning Valin - Carsten
 Morten Lorentzen - Jesper
 Laus Høybye - Anders
 Nanna Øland Fabricius - Sara
 Ole Lemmeke - Laubjerg
 Malou Reymann - Malene Nymann
 Julie Wieth - Ester
 Malin Tani - Line i receptionen
 Morten Hauch-Fausbøll - Advokat Erik Møller
 Morten Lützhøft - Advokat Hans Jacoby
 Rasmus Botoft - Far med baby
 Søren Thomsen - Mandlig bartender
 Christian Grønvall - Vred mand
 Anne Møen - Vred kvinde
 Rolf Hansen - Fyr #1
 Joakim Malling - Fyr #2
 Nukâka Coster-Waldau - Veninde #1
 Rebecca Philipp Burr - Veninde #2
 Benjamin Kitter - Betjent i Karinas lejlighed #1
 Stine Schrøder Jensen - Betjent i Karinas lejlighed #2
 Thomas Voss - Yngre mand
 Hannah Corine - Yngre gravid kvinde
 Troels Nandrup-Bus - Betjent i detentionen
 Jørgen Rath - Betjent på værtshus #1
 Adam Sandenholt - Betjent på værtshus #2
 Anna Bård Larsen - Saras veninde #1
 Mathilde Norholt - Saras veninde #2
 Maria Skov Eriksen - Mor med baby
 Emma Mayorga Suhr - Baby #1
 Nicolas Mayorga Suhr - Baby #2

Referencer

Eksterne henvisninger 
 

Spillefilm fra Danmark
Danske film fra 2007
Dansksprogede film
The Secret Society Of Fine Arts

The Secret Society Of Fine Arts er en film instrueret af Anders Rønnow Klarlund efter eget manuskript.

Handling 
The Secret Society of Fine Arts er en historie om ekstrem kunst og farlig kærlighed. En visuel oplevelse i filmlængde med en helt ny måde at fortælle en historie på. Instruktøren og manuskripforfatteren Anders Rønnow Klarlund leverer et helt nyt eksperimenterende univers. I filmens begyndelse bliver en stødtand fra en Mammut og et hvalskelet fundet i en grotesk blanding af mursten og ødelæggelse. Et zoologisk museum er blevet sprunget i luften. Billeder af den halverede bygning med spredte dele af udstoppede dyr bliver vist over hele verden, sammen med en meddelelse fra en gruppe af undergrundskunstnere som påtager sig ansvaret: "Dette er ikke underholdning. Det er ikke en politisk erklæring. Det er ikke engang en nyhed... Dette er kunst!"

Referencer

Eksterne henvisninger 
 

Danske film fra 2012

Spillefilm fra Danmark
I am Here

I am Here er en engelsksproget dansk spillefilm fra 2015 med instruktion og manuskript af Anders Morgenthaler.

Handling 
Maria er en succesrig direktør, der kæmper en kamp for at opnå sit højeste ønske - at sætte et barn i verden. Da hun halvvejs i sin graviditet endnu engang mister barnet, og efterfølgende af sin læge får at vide, at hun er blevet for gammel til at føde børn, styrter Marias verden sammen for hende. Maria kan ikke affinde sig med sin skæbne og ude af sig selv begiver hun sig afsted på en desperat og farefuld rejse i jagten på drømmen om hendes barn.

Medvirkende 
 Kim Basinger - Maria
 Jordan Prentice - Petit
 Peter Stormare - The Russian
 Sebastian Schipper - Peter
 Anouk Fischer - Unborn Girl
 Norman Hacker - Doctor
 Anouk Wagener - Anouk
 Sabine Haupt - Sasja
 Robert Hunger-Bühler - Magnus
 Nina Fog - Nina
 Philipp Hochmair - Business man
 Anna Franziska Srna - Prostitute #1
 Mascha Haupt - Prostitute #2
 Anka Graczyk - Madame
 Theresa Bischof - Young prostitute
 Sarah Thomas Lind-Holm Hansen - Baby
 Maik Rogge - Receptionist
 Fanny Emilie Tang Lærke - Girl in photo album

Referencer

Eksterne henvisninger 
 

Film fra Danmark (administrationskategori)
Spillefilm fra Danmark
Danske film fra 2015
Nøgle hus spejl

Nøgle hus spejl er en film instrueret af Michael Noer efter manuskript af Anders Frithiof August.

Handling 
Lily og Max har været gift i mere end 50 år. De bor nu på plejehjem sammen, hvor Max kan få professionel pleje efter en voldsom hjerneblødning. Lily har længe tilsidesat sine egne behov og længes efter nærhed. Da en mand, kendt som "Piloten" flytter ind ved siden af, bliver Lily charmeret af hans livsglæde. Men hverken hendes familie eller de andre beboere på plejehjemmet kan acceptere hendes nye ven. Misforstået af sin familie og fanget på plejehjemmet med Max, beslutter Lily sig for at flygte fra sit usynlige fængsel og kæmpe for retten til at bestemme over sit eget liv.

Referencer

Eksterne henvisninger 
 

Danske film fra 2015

Spillefilm fra Danmark
Nether World

Nether World er en film instrueret af Anders Dalgaard efter manuskript af Anders Dalgaard.

Handling 
To lejemordere fra CIA, der venter på deres næste offer i en mennesketom parkeringskælder, oplever kaos, da offeret endelig dukker op. De professionelle dræbere bliver fanget i et dilemma, da endnu et offer dukker op: skal de gøre det af med dem begge eller lade dem gå?

Referencer

Eksterne henvisninger 
 

Spillefilm fra Danmark
Danske film fra 1998